CELEX: C2005/045/59
Language: fi
Date: 2005-02-19 00:00:00
Title: Asia T-474/04: Pergan GmbH:n 10.12.2004 Euroopan yhteisöjen komissiota vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/27
            
         Pergan GmbH:n 10.12.2004 Euroopan yhteisöjen komissiota vastaan nostama kanne
   (Asia T-474/04)
   (2005/C 45/59)
   Oikeudenkäyntikieli: saksa
   Pergan GmbH, Bocholt (Saksa), on nostanut 10.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat M. Klusmann ja F. Wiemer.
   Kantaja vaatii, että ensimmäisen oikeusasteen tuomioistuin
   
               1)
            
            
               kumoaa 1.10.2004 tehdyn päätöksen (2004) D/204343 siltä osin kuin siinä hylätään kantajan hakemus kaikkien kantajaa tarkoittavien viittausten poistamiseksi vastaajan 10.12.2003 asiassa COMP/E-2/37.857 (Orgaaniset peroksidit) tekemän sakkoa koskevan päätöksen lopullisesta julkaistusta muodosta, ja
            
         
               2)
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisessa päätöksessä vastaaja osittain hylkäsi kantajan 13.7.2004 tekemän hakemuksen, jossa pyydettiin poistamaan vastaajan 10.12.2003 asiassa COMP/E-2/37.857 (Orgaaniset peroksidit) tekemän sakkoa koskevan päätöksen lopullisesta julkaistusta muodosta kaikki viittaukset väitettyyn kantajan kilpailusääntöjen vastaiseen menettelyyn.
   Kanteensa tueksi kantaja esittää, että sakkoa koskevan päätöksen julkaisussa saadaan asetuksen N:o 17/62 21 artiklan mukaan mainita ainoastaan asiaan osalliset yritykset. Koska kantaja ei ole sakkopäätöksen adressaatti, ei vastaaja voi julkistaa sitä kantajaa koskevilta osin. Vastaajalla ei myöskään ole ollut oikeutta tehdä päätöstä kantajan osalta. Kantajan mielestä vastaajalla ei asetuksen N:o 17/62 mukaan ole toimivaltaa tehdä tällaista päätöstä, eikä tämä voi osoittaa oikeuttavaa perustetta. Kantaja väittää lisäksi Euroopan unionin perusoikeuskirjan 47 artiklan 1 kohdassa taattua tehokkaan oikeussuojan periaatetta loukatun. Kantaja huomauttaa myös, että vaikka vastaaja on todennut kantajan osalta todennut laajan kilpailusääntöjen rikkomisen, se on laiminlyönyt osoittaa sakkopäätöksen kantajalle, minkä vuoksi tällä on vain rajalliset mahdollisuudet oikeussuojaan.